คณะศิลปศาสตร์และวิทยาศาสตร์ มหาวิทยาลัยเกษตรศาสตร์

**คณะศิลปศาสตร์และวิทยาศาสตร์** มหาวิทยาลัยเกษตรศาสตร์ เป็นคณะลำดับที่ 13 ของมหาวิทยาลัย สถาปนาขึ้นเมื่อวันที่ 31 สิงหาคม พ.ศ. 2536 ดำเนินการเรียน-การสอนใน มหาวิทยาลัยเกษตรศาสตร์ วิทยาเขตกำแพงแสน  ต่อมา ปี พ.ศ. 2554 ได้รับมอบหมายให้จัดการเรียน-การสอน ในวิทยาเขตสุพรรณบุรีด้วย

## ประวัติ
จากโครงการจัดตั้งวิทยาเขตกำแพงแสนเพื่อย้ายนิสิตที่เรียนด้านเกษตรในคณะต่างๆมาเรียนในวิทยาเขตกำแพงแสน ต้องประสบปัญหาการต้องเดินทางระหว่างวิทยาเขตเพื่อเรียนวิชาพื้นฐานรายบางรายวิชาที่ไม่มีเปิดสอนในวิทยาเขตกำแพงแสน จึงทำให้นิสิตต้องใช้เวลาในการเดินทางไปเรียนยังวิทยาเขตบางเขน อีกทั้งยังเป็นข้ออ้างในการย้ายคณะเกษตรมาตั้ง ณ วิทยาเขตกำแพงแสนอีกด้วย การจัดตั้งหน่วยงานมาเปิดทำการสอนวิชาพื้นฐาน โดยเริ่มต้นจากอาจารย์ในคณะที่เปิดรายวิชาพื้นฐานที่มีความจำเป็นที่ต้องเปิดในวิทยาเขตกำแพงแสน โดยใช้ลักษณะให้อาจารย์เดินทางเช้าไป เย็นกลับและพักค้าง ณ วิทยาเขตกำแพงแสน แต่ก็ประสบปัญหาอื่นๆตามมา ต่อมาศาสตราจารย์ดร.สุจินต์ จินายน จึงได้วางแผนจัดตั้งคณะวิชา จำนวน 2 คณะ เพื่อเปิดการเรียนการสอนในวิทยาเขตกำแพงแสน ในด้านศาสตร์และศิลป์

คณะที่จะจัดตั้งได้แก่ **คณะสารัตถศาสตร์** **วิทยาลัยอุดมศึกษา**และ**คณะศิลปศาสตร์** เพื่อเปิดสอนด้านพื้นฐาน ภาษาศาสตร์ สังคมศาสตร์ และมนุษยศาสตร์ให้แก่ นิสิตคณะต่างๆในวิทยาเขต ทั้งนี้ภายหลังได้มีมติที่ประชุมให้ใช้ชื่อโครงการจัดต้อง**คณะศิลปศาสตร์** สำหรับพื้นฐานด้านวิทยาศาสตร์ ได้ทำโครงการจัดตั้ง **คณะวิทยาศาสตร์และเทคโนโลยี**ขึ้น ทั้งนี้จึงทำแผนพัฒนาการศึกษาฯ เพื่อเสนอขออนุมัติบรรจุในแผนพัฒนาการศึกษา ฉบับที่ 7(พ.ศ. 2535-2539) เสนอการจัดตั้งต่อคณะรัฐมนตรี แต่ได้รับการพิจารณาเพียงโครงการเดียวคือ โครงการจัดตั้งคณะศิลปศาสตร์ แต่ด้วยความจำเป็นในการพัฒนาวิทยาเขตกำแพงแสน และบรรเทาปัญหาที่กล่าวมามหาวิทยาลัยเกษตรศาสตร์จึงได้พับโครงการจัดตั้งคณะวิทยาศาสตร์และเทคโนโลยีเข้าไปในแผนจัดตั้งคณะศิลปศาสตร์ด้วย เมื่อคณะกรรมการฯ จัดทำโครงการจัดตั้งคณะศิลปศาสตร์ เสร็จเรียบร้อย และนำเสนอมหาวิทยาลัยพิจารณา ที่ประชุมคณบดี คราวประชุม ครั้งที่ 20/2533 เมื่อวันที่ 17 ธันวาคม พ.ศ. 2533 มีมติให้ใช้ชื่อคณะศิลปศาสตร์วิทยาศาสตร์และเทคโนโลยี ( Faculty of Art Science and Technology ) และตัดฝ่ายกิจการนิสิตออกจากการแบ่งส่วนราชการ แล้วจึงนำเสนอต่อสภามหาวิทยาลัย ที่ประชุมภามหาวิทยาลัยคราวประชุม ครั้งที่ 1/2534 เมื่อวันที่ 28 มกราคม พ.ศ. 2534 ที่ประชุมพิจารณาแล้วมีมติให้แก้ไขชื่อเป็น โครงการจัดตั้ง**คณะศิลปศาสตร์และวิทยาศาสตร์** ( Faculty of Liberal Art and Science )

ต่อมา 10 กันยายนพ.ศ. 2535 คณะกรรมการทบวงมหาวิทยาลัย คราวประชุม ครั้งที่ 7/2535 เมื่อวันที่ 6 สิงหาคม 2535 พิจารณาเห็นชอบในหลักการให้ จัดตั้งคณะศิลปศาสตร์และวิทยาศาสตร์ โดยมีการแบ่งส่วนราชการเป็นสำนักเลขานุการ โดยไม่มีการแบ่งส่วนราชการเป็นฝ่าย เนื่องจาก พ.ร.บ. มหาวิทยาลัยเกษตรศาสตร์ พ.ศ. 2511 จึงทำให้คณะศิลปศาสตร์และวิทยาศาสตร์ ไม่มีการแบ่งเป็นภาควิชา สำหรับชื่อคณะเห็นสมควรให้นำเสนอคณะอนุกรรมการพิจารณาบัญญัติศัพท์อุดมศึกษา พิจารณาความเหมาะสม และเมื่อวันที่ 17 พฤศจิกายน พ.ศ. 2535 ทบวงมหาวิทยาลัยแจ้งว่าคณะอนุกรรมการบัญญัติศัพท์อุดมศึกษาคราวประชุม ครั้งที่ 8/2535 เมื่อวันที่ 16 ตุลาคม พ.ศ. 2535 มีมติให้ใช้ชื่อคณะศิลปศาสตร์และวิทยาศาสตร์ตามที่มหาวิทยาลัยเกษตรศาสตร์เสนอ

คณะรัฐมนตรีได้ประชุมปรึกษาหารือเมื่อวันที่ 25 พฤษภาคม พ.ศ. 2536 ลงมติเห็นชอบ การจัดตั้งคณะศิลปศาสตร์และวิทยาศาสตร์ตามที่ทบวงมหาวิทยาลัยเสนอ ดังนั้นคณะศิลปศาสตร์และวิทยาศาสตร์จึงจัดเป็นหน่วยงานระดับคณะ ในลำดับที่ 13 ประกาศทบวงมหาวิทยาลัย เรื่องการแบ่งส่วนราชการในมหาวิทยาลัยเกษตรศาสตร์ ( ฉบับที่ 2 ) พ.ศ. 2536 ลงวันที่ 10 ตุลาคม พ.ศ. 2536 และประกาศในราชกิจจานุเบกษา เล่มที่ 110 ตอนที่ 121 เมื่อ วันที่ 31 สิงหาคม พ.ศ. 2536 โดยมีหน่่วยงานภายในแบบไม่แบ่งส่วนราชการในขณะนั้น ประกอบด้วย 1. สายวิชาวิทยาศาสตร์ 2. สายวิชาศิลปศาสตร์ 3. สายวิชาคณิตศาสตร์ สถิติ และคอมพิวเตอร์ และต่อมาได้ยกระดับจาก "สายวิชา" เป็น "ภาควิชา" เพื่อให้การบริหารงานด้านวิชาการมีความชัดเจน คล่องตัว และมีประสิทธิภาพ โดยมี 3 ภาควิชา กับ 7 โครงการจัดตั้งฯ ตามประกาศมหาวิทยาลัยเกษตรศาสตร์  เรื่อง ปรับโครงสร้างหน่วยงานภายในคณะศิลปศาสตร์และวิทยาศาสตร์ ประกาศ ณ วันที่ 28 ตุลาคม 2557 

;ภาควิชาวิทยาศาสตร์

# สาขาวิชาชีววิทยา
# สาขาวิชาชีวเคมี 
# สาขาวิชาพันธุศาสตร์
# สาขาวิชาพฤกษศาสตร์
# สาขาวิชาสัตววิทยา

;ภาควิชาศิลปศาสตร์

# สาขาวิชาภาษาไทย
# สาขาวิชาภาษาจีน
# สาขาวิชาภาษาญี่ปุ่น
# สาขาวิชาภาษาฝรั่งเศส
# สาขาวิชาปรัชญาและศาสนา
# สาขาวิชาบรรณารักษ์
# สาขาวิชาสื่อสารมวลชน
# สาขาวิชาภาษาเกาหลี
# สาขาวิชาภาษาเวียดนาม

;ภาควิชาคณิตศาสตร์ สถิติและคอมพิวเตอร์

# สาขาวิชาคณิตศาสตร์
# สาขาวิชาสถิติ

;โครงการจัดตั้งภาควิชา
# โครงการจัดตั้งภาควิชาเคมี
# โครงการจัดตั้งภาควิชาฟิสิกส์
# โครงการจัดตั้งภาควิชาจุลชีววิทยา
# โครงการจัดตั้งภาควิชาสังคมศาสตร์
# โครงการจัดตั้งภาควิชาอุตสาหกรรมบริการและนวัตกรรมภาษา 
# โครงการจัดตั้งภาควิชาการจัดการและการบัญชี
# โครงการจัดตั้งภาควิชาคอมพิวเตอร์

พ.ศ. 2565 สภามหาวิทยาลัยเกษตรศาสตร์ ได้มีการอนุมัติให้โครงการจัดตั้งภาควิชาอุตสาหกรรมบริการและนวัตกรรมภาษา จัดตั้งเป็นคณะอุตสาหกรรมบริการ มหาวิทยาลัยเกษตรศาสตร์  เมื่อวันที่ 1 เมษายน 2565  โดยมีผลในวันที่ 4 เมษายน พ.ศ. 2565 ประกอบกับมหาวิทยาลัยเกษตรศาสตร์ได้มีคำสั่งมหาวิทยาลัยเกษตรศาสตร์ ที่ 715/2565 ลงวันที่ 4 เมษายน 2565 

พ.ศ. 2566 ได้มีการปรับเปลี่ยนโครงสร้างคณะ โดยมีส่วนงานภายในคณะฯ ตามประกาศมหาวิทยาลัยเกษตรศาสตร์  เรื่อง ปรับโครงสร้างหน่วยงานภายในคณะศิลปศาสตร์และวิทยาศาสตร์ ประกาศ ณ วันที่ 10 กุมภาพันธ์ 2566 ประกอบไปด้วยหน่วยงาน ภาควิชา ประกอบด้วย 6 ภาควิชา  และหน่วยงานวิจัย พัฒนา และสนับสนุนอีก 1 ศูนย์ 1 สำนักงาน 

## หน่วยงาน
คณะศิลปศาสตร์และวิทยาศาสตร์ มหาวิทยาลัยเกษตรศาสตร์ ภายหลังได้มีการจัดตั้งคณะอุตสาหกรรมบริการ มหาวิทยาลัยเกษตรศาสตร์  เมื่อวันที่ 1 เมษายน 2565  โดยมีผลในวันที่ 4 เมษายน พ.ศ. 2565 ประกอบกับมหาวิทยาลัยเกษตรศาสตร์ได้มีคำสั่งมหาวิทยาลัยเกษตรศาสตร์ ที่ 715/2565 ลงวันที่ 4 เมษายน 2565 และได้มีการปรับเปลี่ยนโครงสร้างคณะ โดยมีส่วนงานภายในคณะฯ ตามประกาศมหาวิทยาลัยเกษตรศาสตร์  เรื่อง ปรับโครงสร้างหน่วยงานภายในคณะศิลปศาสตร์และวิทยาศาสตร์ ประกาศ ณ วันที่ 10 กุมภาพันธ์ 2566 ประกอบไปด้วยหน่วยงาน ภาควิชา ประกอบด้วย 6 ภาควิชา  และหน่วยงานวิจัย พัฒนา และสนับสนุนอีก 1 ศูนย์ 1 สำนักงาน โดยมีรายละเอียด ดังนี้ 

## หลักสูตร
คณะศิลปศาสตร์และวิทยาศาสตร์ เปิดทำการสอนในระดับปริญญาตรี ปริญญาโท และปริญญาเอก ดังนี้

## สัญลักษณ์ประจำคณะ
* **ปรัชญา** คณะศิลปศาสตร์และวิทยาศาสตร์ มีความมุ่งมั่นในการผลิตบัณฑิต ที่ตระหนักในความสำคัญของความรู้พื้นฐาน มีทักษะและรู้จักใช้หลักวิชาการในการทำงานและการแก้ปัญหา มีคุณธรรมในการดำรงชีพ และมีจิตสำนึกในการจรรโลงสังคม 
* **ปณิธาน** สร้างบัณฑิตให้มีปัญญา คุณธรรม และความสุข 
* **วิสัยทัศน์** บูรณาการวิชาการ และสร้างงานวิจัยในระดับสากล 
* **สีประจำคณะ** คือ สีเทาเงิน

## ทำเนียบคณบดี

**หมายเหตุ** คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

## บุคคลที่มีชื่อเสียง
* เจษฎ์ ประเสริฐรุ่งเรือง ผู้ประกาศข่าว
* เปรมสุดา สันติวัฒนา ผู้ประกาศข่าว
* แอนนา เสืองามเอี่ยม นักแสดง และนางงาม

## อ้างอิง

## แหล่งข้อมูลอื่น
* คณะศิลปศาสตร์และวิทยาศาสตร์ มหาวิทยาลัยเกษตรศาสตร์
* จดหมายเหตุ วิทยาเขตกำแพงแสน : กำเนิดคณะศิลปศาสตร์และวิทยาศาสตร์

กเกษตรศาสตร์
กเกษตรศาสตร์
หมวดหมู่:หน่วยงานในมหาวิทยาลัยเกษตรศาสตร์
หมวดหมู่:สิ่งก่อสร้างในอำเภอกำแพงแสน